คลีฟแลนด์คุมเข้มรับดีเบต “ทรัมป์-ไบเดน” นัดแรก 
ในที่สุดก็เข้าสู่วันโต้อภิปรายของผู้ท้าชิงตำแหน่งประธานาธิบดีสหรัฐฯ ระหว่างประธานาธิบดีโดนัลด์ ทรัมป์ กับอดีตรองประธานาธิบดีโจ ไบเดน กันแล้ว คุณนีธิกาญจน์ กำลังวรรณ จะอัพเดทบรรยากาศล่าสุดก่อนการดีเบตนัดแรกของทั้งคู่ ที่เมืองคลีฟแลนด์ รัฐโอไฮโอ
การรักษาความปลอดภัยในเมืองคลีฟแลนด์ เริ่มยกระดับขึ้นในช่วงวันจันทร์และวันอังคาร เพราะเพิ่มรั้วเหล็กกั้นสูง 2 เมตร เป็น 2 ชั้น มีการปิดกั้นการจราจรและพื้นที่บริเวณอาคารใกล้เคียงสถานที่จัดดีเบตทั้งหมด ซึ่งส่วนใหญ่เป็นอาคารเรียนและศูนย์การแพทย์ต่างๆ และล่าสุดมีการตรึงกำลังเจ้าหน้าที่ตำรวจในคลีฟแลนด์ ตามจุดต่างๆ รอบเวทีดีเบตในช่วง 24 ชั่วโมงก่อนการโต้อภิปราย สำหรับการรับมือกับโควิด-19 ทำให้คณะกรรมการจัดการอภิปรายโต้วาทีสำหรับผู้สมัครชิงตำแหน่งประธานาธิบดีสหรัฐฯ ต้องจำกัดจำนวนผู้ที่เข้าชมไม่เกิน  คน ภายในอาคารที่ใช้จัดการโต้อภิปราย เพื่อลดโอกาสการแพร่ระบาดของเชื้อโคโรนาไวรัส สำหรับผู้สื่อข่าวและทีมงานทั้งหมดที่เกี่ยวข้องกับเวทีดีเบตนัดแรกนี้ จะต้องเข้ารับการตรวจหาเชื้อโควิด-19 ในระยะ 72 ชั่วโมง หรือ 3 วันก่อนศึกดีเบตจะเริ่มขึ้น โดยทาง Cleveland Clinic ศูนย์การแพทย์ใหญ่ของคลีฟแลนด์ ผู้จัดงานดีเบตร่วมกับมหาวิทยาลัย Case Western Reserve University ให้บริการจุดตรวจโควิด-19 แบบรู้ผลรวดเร็วใน 1 ชั่วโมง และสามารถรับผลการตรวจโควิดได้สะดวกผ่านแอปพลิเคชัน และผู้เข้ารับการตรวจที่ปลอดเชื้อก็จะได้รับสายคล้องข้อมือที่ยืนยันว่าไม่ติดโควิด และเข้าร่วมเวทีดีเบตได้อย่างปลอดภัย แต่ยังคงมาตรการรักษาระยะห่างทางสังคม และสวมหน้ากากตลอดการทำงาน ยิ่งได้ขับรถไปสำรวจตามอาคารบ้านเรือนต่างๆ ในรัฐโอไฮโอ พบว่า หลายคนพร้อมใจกันปักป้ายชื่อ หรือ ติดธงเป็นชื่อของบุคคลที่พวกเขาสนับสนุนกันอย่างเต็มที่ และบางบ้านเป็นเพื่อนบ้านที่สนิทสนมกันมาก แต่มีแนวคิดทางการเมืองที่ยืนกันคนละฝั่งเลยก็ว่าได้ สะท้อนความเป็นรัฐสมรภูมิในการแข่งขันระหว่างประธานาธิบดีโดนัลด์ ทรัมป์ ตัวแทนจากฝั่งรีพับลิกัน และผู้ท้าชิง อดีตรองประธานาธิบดีโจ ไบเดน จากฝั่งเดโมแครต ของชาวอเมริกัน พบว่า ไบเดนมีคะแนนนำประธานาธิบดีทรัมป์ อยู่ 7% เป็นความเสี่ยงสำคัญของประธานาธิบดีทรัมป์ สำหรับความนิยมในการนั่งชมดีเบตนัดแรกของชาวอเมริกันในปีนี้ คาดกันว่า ชาวอเมริกันราว 100 ล้านคน จะติดจอรอชมผู้ท้าชิงเก้าอี้ประธานาธิบดีสหรัฐฯ โต้อภิปราย 6 ประเด็นใหญ่ในสังคมอเมริกัน ในระยะเวลา 90 นาที ผ่านทางหน้าจอโทรทัศน์และระบบสตรีมมิ่ง